Han var en tid formann i Levanger Senterungdom, senere formann i Nord-Trøndelag Senterungdom 1965–1967. Han var fortsatt medlem av Senterpartiet da han gikk inn i ungdomsarbeidet for norsk EF-medlemskap foran folkeavstemningen i 1972, men meldte seg senere inn i Høyre. Han var leder i interimsstyret for Europeisk Ungdom frem til stiftelsen våren 1973. Han har også vært leder i Europabevegelsen i Nord-Trøndelag og medlem av Høyres nasjonale EU-utvalg.